Della Sowah

**Della Sowah** nyɛla Ghana Deputy minista kuro zaŋ n-ti Gender, Children mini Social Protection.O lahi nyɛla jintɔra zaŋ n-ti Kpando piibupiibu yaɣili.

## O piligu biɛhigu
Sowah nyɛla bɛ ni daa dɔɣi so Kpandu din n be Volta Region yaɣali, Ghana silimin goli November biɛɣu pishi ni ata dali,yuuni 1959.

## O shikuru baŋsim
Sowah daa deei o shikuru shɛhirili gbaŋ din nyɛ degree ka jɛndi Sali-nima biɛhigu la shikuru ni yuli booni  Kwame Nkrumah University of Science and Technology yuuni 1981. O lahi gbubi shɛhirili gbaŋ din nyɛ Diploma ka jɛndi ariʒichi yɛltɔɣa mini Masters din jɛndi daabilim yɛltɔɣa. 

## O tuma
O nyɛla minisita paa zaŋ n-ti Gender,

Children and Social Protection. Ka lahi nya jintɔra zaŋ n-ti Kpando piibupiibu yaɣali. O daa di la  Jintɔri tali yuuni 2012 zaŋ hali ni yuuni 2016 (Ghana gɔmnanti)

O daa nyɛla Partner, financial planner, yuuni 2001 zaŋ hali ni yuuni 2012 (Speed Masters).

O daa nyɛla daabilim karachi, kpɛm' zaŋ n-ti  DAPEG LTD yuuni 1990 zaŋ hali ni yuuni 2000. 

Ŋuni n daa lahi Vihigu karachi  zaŋ n-ti ESSOR LTD yuuni 1986 zaŋ hali ni yuuni 1990.

## Siyaasa tali
Sowah nyɛla ŋun be lɛm paati (National Democratic Congress) ka nyɛ jintɔra zaŋ n-ti Kpando ( Ghana parliament constituency) 6th, 7th n-ti pahi Eighth Parliament of the Fourth Republic of Ghana.

### Yuuni 2016 piibu piibu
Sowah nyɛla ŋun daa kpaɣiri m-bo Kpando piibu piibu yaɣili zaŋ n-ti National Democratic Congress yuuni  2016 Ghana nim piibu piibu ka daa nya kalinli din yiɣisi 17, 318 ka di zani kɔbigi puuni vaabu 82.38% ninvuɣ shɛba ban daa niŋ lala piibu piibu ŋɔ ni. O daa di la jintɔri kuɣ ŋɔ ka che Djampoh Elvis Kweku zaŋ n-ti Wɔbigu paati (New Patriotic Party) ŋun daa nya kalinli din yiɣisi 3, 058 ka di zani kɔbigi puuni vaabu 14.55%, jintɔra zaŋ n-ti NDP Daniel Karl daa nya la kalinli din yiɣisi 359 ka di zani kɔbigi puuni vaabu 1.71% n-ti pahi jintɔra zaŋ n-tiConvention People's Party Isaac Adjanya daa nya kalinli din yiɣisi 286 ka di zani kɔbigi puuni vaabu 1.36% ninvuɣ shɛba ban daa niŋ piibu piibu ŋɔ puuni.

#### Yuuni 2020 piibu piibu
Sowah nyɛla ŋun daa lahi kpaɣiri m-bo Kpando piibu piibu yaɣili jintɔri kuɣ din be Volta Region zaŋ n-ti National Democratic Congress yuuni 2020 Ghana nim piibu piibu ka daa di ni kalinli din yiɣisi 13, 582 ka di zani kɔbigi puuni vaabu 62.29% ka che jintɔra zaŋ n-ti New Patriotic Party Quist Ernest Theophilus ŋun daa nya kalinli din yiɣisi 8, 221 ka di zani kɔbigi puuni vaabu 37.71% ninvuɣ shɛba ban daa niŋ piibu piibu ŋɔ ni.

### 2023 jintɔri bobu piibupiibu

N daa bi nya soli puhi ŋun di ŋɔ zuɣusuŋ puhigu; amaa n-ni tum ni lɛm paati (NDC) –Della Sowah

Jintɔri zaŋ n-ti Kpando piibupiibu yaɣali, Della Sowah, yɛliya ni o na kuli ni tabiri sɔŋdi National Democratic Congress (NDC), di mini o kɔŋ nasara paati maa jintɔri piibupiibu din na kuli yɔli niŋ ŋɔ ni maa.

O fiila "The Probe" zuɣu  alahiri dali, jintɔra so ŋun kɔŋ nasara ŋɔ yɛliya ni piibupiibu maa nyaanŋa, o daa bo soli ni o puhi ŋun di maa zuɣusuŋ puhigu, amaa ka bɛ daa bi ti o soli. O fiila puuni, di mini lala lahaʒibisi ŋɔ zaa yɔli, o nyɛla ŋun na kuli yɛn tabi sɔŋ lɛm paati (NDC) ka bɛ di yuuni 2024 Ghana piibupiibu.

"Iin, di mali bukaata ni n tum ni ŋun di maa. Lahaʒiba, sohi maa n sa moya ni n puhi o zuɣu-suŋ puhigu ka bɛ so bi ti ma soli. Amaa n mali dihitabili ni di yi chaŋ tooni, ti ni laɣim tum n nya nasara zaŋ n-ti lɛm paati".

O daa lahi pahiya, dooli n ni tim nuu. N ni niŋ n toosim tariga n piibupiibu yaɣali ŋɔ ni, ni di nyaanŋa din yɛn che ka John Dramani Mahama lee Ghana tiŋgbani zuɣulana yuuni 2025. Din nyɛla talahi.

O fiila zaŋ chaŋ tooni ha, o yɛliya ni o na ka niya ni o labina ti lahi bo jintɔri tali ŋɔ ti ni ʒia saha shɛli ŋɔ; n-kpaŋsira, ni o zaɣa zaa na bela o ni yɛn sɔŋ shɛm ka lɛm paati (NDC) di yuuni 2024 Ghana piibupiibu.
Della Sowah, ŋun nye minisita paa kuro zaŋ n-ti bihi mini biɛhigu gubu, nyɛla ŋun pahi lɛm paati (NDC) jintɔri pia ni ayobu ban kɔŋ nasara bɛ jintɔri tali bobu piibupiibu din daa niŋ asibiri dali maa.
O daa nyɛla vooti gbaŋ kobishii ni pihinii ni yini (281); ka Sebastian Fred Deh, mi nya vooti gbaŋ kobisita ni pihita ni ayi (332) ka di wuhi ni o diya.
### Komitii nima
Sowah nyɛla ŋun be Mines and Energy komitii, Standing Orders komitii n-ti pahi Business komitii.

## O maŋmaŋa biɛhigu
Sowah nyɛla dolo dolo nira. O niŋ amiliya ka dɔɣi bihi ata.

## Kundivihira